ET aliis litteris vobis nuper mandauimus,  præsenti scripto sicut in corde nostro est, iterum replicamus: Quod præ cæteris partium vestrarum Prælatis personam vestram singulariter diligimus,  sicut specialem Cluniacensis Ecclesiæ amicum propensiori charitatis affectu veneramur. Vnde non modice grauamur, quod reuerentiam vestram, quam tam studiose diligimus, nec raro saltem videre permittimur:  desiderata diu colloquij vestri opportunitas importunis multiplicium negociorum nostrorum occupationibus impeditur. Mittimus itaque dilectioni vestrę charissimum fratrem nostrum,  intimum amicum domnum Hugonem de Cresceio, per quem beneplacitum vestrum nobis significare poteritis. Si quid enim scimus aut possumus, quod vobis vtile cognoscamus,  commodum, hoc seruitio vestro tam in temporalibus, quam in spiritualibus exhibere parati sumus. De cætero verbum quoddam secretum, quod scripto credere noluimus, in ore domni Hugonis posuimus, quod ea ratione mandauimus, vt  vos illud secretum habeatis,  sicut expedire videritis, caute tractetis.